জঙ্গলখাইন বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।   আয়তন  জঙ্গলখাইন ইউনিয়নের আয়তন ১,৯০৪ একর (৭.৭১ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী জঙ্গলখাইন ইউনিয়নের মোট জনসংখ্যা ১১,৭১৭ জন। এর মধ্যে পুরুষ ৫,৭২৭ জন এবং মহিলা ৫,৯৯০ জন। মোট পরিবার ২,২৬০টি।   অবস্থান ও সীমানা  পটিয়া উপজেলার উত্তর-মধ্যাংশে জঙ্গলখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে ধলঘাট ইউনিয়ন ও হাবিলাসদ্বীপ ইউনিয়ন; পশ্চিমে হাবিলাসদ্বীপ ইউনিয়ন, কুসুমপুরা ইউনিয়ন ও বড়লিয়া ইউনিয়ন; দক্ষিণে কুসুমপুরা ইউনিয়ন ও বড়লিয়া ইউনিয়ন এবং পূর্বে ভাটিখাইন ইউনিয়ন, পটিয়া পৌরসভা ও দক্ষিণ ভূর্ষি ইউনিয়ন অবস্থিত।   প্রশাসনিক কাঠামো  জঙ্গলখাইন ইউনিয়ন পটিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:  এয়াকুবদণ্ডী  পাইরোল  লড়িহরা  নাইখাইন  ঊনাইনপুরা  উজিরপুর  জঙ্গলখাইন   নামকরণ ও ইতিহাস  এ ইউনিয়নে এক সময় প্রচুর গাছপালা বা জঙ্গল ছিল, যা থেকে এ ইউনিয়নের নাম জঙ্গলখাইন। জঙ্গলখাইন ইউনিয়ন এক সময় বড়লিয়ার সাথে একীভূত ছিল। পরবর্তীতে জঙ্গলখাইন ইউনিয়ন থেকে বড়লিয়া ইউনিয়ন পৃথক করা হয়।   শিক্ষা ব্যবস্থা  ২০১১ সালের আদমশুমারি অনুযায়ী জঙ্গলখাইন ইউনিয়নের সাক্ষরতার হার ৬২%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।   শিক্ষা প্রতিষ্ঠান  স্কুল এন্ড কলেজ  ইউনিয়ন কৃষি স্কুল এন্ড কলেজ  মাধ্যমিক বিদ্যালয়  এয়াকুবদণ্ডী হুলাইন পাইরোল উচ্চ বিদ্যালয়  জঙ্গলখাইন উচ্চ বিদ্যালয়  প্রাথমিক বিদ্যালয়  ঊনাইনপুরা সরকারি প্রাথমিক বিদ্যালয়  এয়াকুবদণ্ডী সরকারি প্রাথমিক বিদ্যালয়  জঙ্গলখাইন সরকারি প্রাথমিক বিদ্যালয়  নাইখাইন সরকারি প্রাথমিক বিদ্যালয়  পাইরোল সরকারি প্রাথমিক বিদ্যালয়  লড়িহরা সরকারি প্রাথমিক বিদ্যালয়   যোগাযোগ ব্যবস্থা  জঙ্গলখাইন ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  জঙ্গলখাইন ইউনিয়নে ২২টি মসজিদ ও ৬টি মন্দির রয়েছে। এই ইউনিয়নের সবচেয়ে বড় মসজিদ হল কাছিম আলী মুন্সি ও আইনুদ্দিন মুন্সি কেন্দ্রীয় জামে মসজিদ। মসজিদটি পুরনো মসজিদগুলোর মধ্যে অন্যতম। ১৯১০ সালে মসজিদটি প্রতিষ্ঠিত হয় যার সপক্ষে এর ওয়াকফ দলিল পাওয়া যায়। ধারণা করা হয় এটি আরও আগে প্রতিষ্ঠিত করা হয়েছে। নাইখাইন আর গৈড়লার উল্লেখযোগ্য মানুষ এই মসজিদে সালাত আদায় করে থাকে।   খাল ও নদী  জঙ্গলখাইন ইউনিয়নের উপর দিয়ে প্রবাহিত ২টি খাল হল চানখালী খাল এবং আলমখালী খাল।   হাট-বাজার  জঙ্গলখাইন ইউনিয়নের প্রধান হাট/বাজার হল আমজুর হাট।   দর্শনীয় স্থান   হযরত মোহছেন আলী (রহ.) মাজার শরীফ  হযরত সৈয়দ আকবর শাহ (রহঃ) মাজার শরীফ   উল্লেখযোগ্য ব্যক্তি  জঙ্গলখাইন ইউনিয়নের উল্লেখযোগ্য ব্যক্তিগণের মধ্যে রয়েছেন:  ড. আবুল কালাম আজাদ –– অধ্যাপক, অর্থনীতি বিভাগ, চট্টগ্রাম বিশ্ববিদ্যালয়।  ড. ধর্মসেন মহাস্থবীর –– বাংলাদেশের বৌদ্ধ সম্প্রদায়ের ধর্মীয় গুরু।  ড. মোহাম্মদ আতাউল হাকিম –– গণিতে সর্বপ্রথম ডক্টরেট ডিগ্রী অর্জনকারী।                                    জনপ্রতিনিধি   বর্তমান চেয়ারম্যান: গাজী ইদ্রিস  চেয়ারম্যানগণের তালিকা ক্রম নংচেয়ারম্যানের নামসময়কাল০১মোহাম্মদ মহসিন খান১৯৭৪-১৯৮৫০২ফরিদ আহমদ চৌধুরী (ভারপ্রাপ্ত)১৯৮৫০৩আবদুল হক১৯৮৫-১৯৮৮০৪ফরিদ আহমদ চৌধুরী (ভারপ্রাপ্ত)১৯৮৮-১৯৯২০৫মোহাম্মদ ইউনুচ চৌধুরী১৯৯২-১৯৯৮০৬শাহাদাত হোসেন ফরিদ১৯৯৮-২০০২০৭নূর বক্স (ভারপ্রাপ্ত)২০০২০৮শাহাদাত হোসেন ফরিদ২০০২-২০০৩০৯আবু তালেব২০০৩-২০০৭১০তৌহিদুল আলম (ভারপ্রাপ্ত)২০০৭-২০১১১১সুলতানা রাজিয়া (ভারপ্রাপ্ত)২০১১১২শাহাদাত হোসেন ফরিদ২০১১-২০১৬১৩গাজী ইদ্রিস২০১৬-বর্তমান   আরও দেখুন   পটিয়া উপজেলা  পটিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার ইউনিয়ন